দোল-পো-পা-শেস-রাব-র্গ্যাল-ম্ত্শান
**দোল-পো-পা-শেস-রাব-র্গ্যাল-ম্ত্শান** (তিব্বতি: དོལ་པོ་པ་ཤེས་རབ་རྒྱལ་མཚན་, ওয়াইলি: *Dol-po-pa shes-rab rgyal-mtshan*) (১২৯২–১৩৬১) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা হিসেবে পরিচিত।

জন্ম ও শিক্ষা
-------------

দোল-পো-পা-শেস-রাব-র্গ্যাল-ম্ত্শান বর্তমান নেপালের দোলপো নামক অঞ্চলে ১২৯২ খ্রিষ্টাব্দে জন্মগ্রহণ করেন। কৈশোরে তিনি র্ন্যিং-মা ধর্মসম্প্রদায়ের তন্ত্র সম্বন্ধে অধ্যয়ন করেন। ১৩০৯ খ্রিষ্টাব্দে তিনি মুস্তাং অঞ্চলে যাত্রা করে:১১ স্ক্যি-স্তোন-'জাম-দ্ব্যাংস-গ্রাগ্স-পা-র্গ্যাল-ম্ত্শান (ওয়াইলি: *skyi ston 'jam dbyangs grags pa rgyal mtshan*) নামক বৌদ্ধ পন্ডিতের নিকট অভিধর্ম সম্বন্ধে শিক্ষালাভ করেন। ১৩১২ খ্রিষ্টাব্দে স্ক্যি-স্তোন-'জাম-দ্ব্যাংস-গ্রাগ্স-পা-র্গ্যাল-ম্ত্শান তিব্বতের ত্সাং অঞ্চলে অবস্থিত সা-স্ক্যা বৌদ্ধবিহার যাত্রা করলে দোল-পো-পা-শেস-রাব-র্গ্যাল-ম্ত্শান তার সঙ্গ নেন। সেখানে তিনি তার নিকট হতে কালচক্র ও অন্যান্য বৌদ্ধ তত্ত্ব সম্বন্ধে শিক্ষালাভ করেন। তিনি সা-স্ক্যা ধর্মসম্প্রদায়ের একাদশ সা-স্ক্যা-খ্রি-'দ্জিন ব্দাগ-ন্যিদ-ছেন-পো-ব্জাং-পো-দ্পালের নিকটে শিক্ষালাভ ছাড়াও কুন-দ্গা'-ব্সোদ-নাম্স (ওয়াইলি: *kun dga' bsod nams*) নামক বৌদ্ধভিক্ষুর নিকট মার্গফল ও হেবজ্র এবং কুন-স্পাংস-গ্রাগ্স-পা-র্গ্যাল-ম্ত্শান (ওয়াইলি: *kun spangs grags pa rgyal mtshan*) নামক বৌদ্ধভিক্ষুর নিকট কালচক্র তত্ত্বের ওপর বিমলপ্রভা নামক টীকাভাষ্য অধ্যয়ন করেন।

পরবর্তী জীবন
------------

১৩১৪ খ্রিষ্টাব্দে তিনি মধ্য তিব্বতের বহু বৌদ্ধবিহারে ভ্রমণ করেন এবং সহস্রিকা প্রজ্ঞাপারমিতার ওপর জ্ঞানের জন্য কুন-ম্খ্যেন (ওয়াইলি: *kun mkhyen*) উপাধিলাভ করেন। এই সময় তিনি ম্খান-ছেন-ব্সোদ-নাম্স-গ্রাগ্স-পা (ওয়াইলি: *mkhan chen bsod nams grags pa*) নামক ছোস-লুং বৌদ্ধবিহারের প্রধান তাকে ভিক্ষুর শপথ দান করেন।:১৫,১৬ ১৩২১ খ্রিষ্টাব্দে ম্ত্শুর-ফু বৌদ্ধবিহারে রাং-'ব্যুং-র্দো-র্জে নামক ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পার সঙ্গে আলোচনার মাধ্যমে তিনি গ্ঝান-স্তোং তত্ত্বকে সমৃদ্ধ করতে সহায়তা করেন।।:১৭,৪৭-৪৮,৫১-৫২,৬১ ১৩২২ খ্রিষ্টাব্দে তিনি য়োন-তান-র্গ্যা-ম্ত্শো নামক জো-নাং বৌদ্ধবিহারের বৌদ্ধভিক্ষুর নিকট কালচক্র, মার্গফল, গুহ্যসমাজতন্ত্র, চক্রসম্বর, ছেদ সাধনা সম্বন্ধে শিক্ষালাভ করেন। ১৩২৫ খ্রিষ্টাব্দে য়োন-তান-র্গ্যা-ম্ত্শো তাকে জো-নাং বৌদ্ধবিহারে্র প্রধানপদ অলঙ্কৃত করার অনুরোধ জানালে পরের বছর তিনি তার অনুরোধ রক্ষা করেন। পরের বছর য়োন-তান-র্গ্যা-ম্ত্শো মৃত্যুবরণ করলে দোল-পো-পা তার সম্মানার্থে একটি বিশালাকার স্তূপমন্দির বা স্কু-'বুম নির্মাণ শুরু করেন, যার নির্মাণকাজ ১৩৩৩ খ্রিষ্টাব্দের ৩০শে অক্টোবর শেষ হয়।:১১,২০,২১ এর পরবর্তী বছরগুলিতে তিনি তিব্বতের বিভিন্ন স্থানে ধ্যান ও শিক্ষাদান করে অজীবন অতিবাহিত করেন। ১৩৩৮ খ্রিষ্টাব্দে তিনি জো-নাং বৌদ্ধবিহারের পরবর্তী প্রধান রূপে ব্লো-গ্রোস-দ্পাল নামক এক বৌদ্ধভিক্ষুকে নির্বাচিত করেন।:২৮

শেষ জীবন
--------

১৩৪৪ খ্রিষ্টাব্দে মঙ্গোলিয়ার সম্রাট তোঘোন তেমুর তাকে আমন্ত্রণ জানালে তিনি ঐ আমন্ত্রণ প্রত্যাখ্যানের উদ্দেশ্যে পরবর্তী চার বছর একাকী সাধনার পথ বেছে নেন। ১৩৫৮ খ্রিষ্টাব্দে তিনি মধ্য তিব্বতে তীর্থ ভ্রমণে বেরিয়ে গ্নাস-গ্সার এবং ছোস-লুং বৌদ্ধবিহারে এক বছর করে কাটিয়ে শিক্ষাদান করেন। এইসময় সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শান তার সঙ্গে দেখা করে ব্কা'-ব্স্দু-ব্ঝি-পা (ওয়াইলি: *bka' bsdu bzhi pa*) নামক তার বিখ্যাত গ্রন্থটি রচনা করতে অনুরোধ করেন। ১৩৫৯ খ্রিষ্টাব্দে তিনি লাসা শহরে ছয় মাস শিক্ষাদান করে শহরবাসীর নিকট অত্যন্ত জনপ্রিয় হয়ে যান। পরের বছর তাকে জো-নাং বৌদ্ধবিহারে ফিরিয়ে নিয়ে যাওয়ার জন্য এক প্রতিনিধিদল এলে লাসা শহরের অধিবাসীরা তাকে বিদায় দিতে রাজি হননি। তবুও তিনি রা-লুং এবং গ্নাস-র্ন্যিং বৌদ্ধবিহার হয়ে জো-নাং বৌদ্ধবিহারে ফিরে আসেন।

দর্শন
-----

শূন্যতা সম্বন্ধে বিতর্কিত ও দ্বৈত সংজ্ঞা এবং মহাপরিনির্বাণসূত্র, অঙ্গুলিমাল্যসূত্র এবং শ্রীমালাসূত্রের নির্দিষ্ট কিছু তত্ত্বের ওপর নির্ভর করে আত্মন ধারণাটিকে একমাত্র সত্য বলে উপস্থাপন করে দোল-পো-পা-শেস-রাব-র্গ্যাল-ম্ত্শান বিতর্কের জন্ম দেন। র্ন্যিং-মা, ব্কা'-ব্র্গ্যুদ ও জো-নাং ধর্মসম্প্রদায়ের বৌদ্ধরা তার এই তত্ত্বটিকে গ্রহণ করলেও অন্যান্য তিব্বতী বৌদ্ধধর্মসম্প্রদায় এই ধারণাকে পছন্দ করেনি। গ্ঝান-স্তোং তত্ত্বের প্রচারক হিসেবে দোল-পো-পা-শেস-রাব-র্গ্যাল-ম্ত্শান গৌতম বুদ্ধকে শাশ্বত, অপরিবর্তনীয়, চিরস্থায়ী এবং অবস্থা নিরপেক্ষ রূপে কল্পনা করেছেন। শাশ্বত সত্য সম্বন্ধে তার এই তত্ত্বের সমর্থনে তিনি সমস্ত সূত্র ও তন্ত্র থেকে প্রমাণের সন্ধান করেছেন। তার মতে, সকল জীব সুখ ও স্থায়িত্বের অধিকারী বলে নিজেদের মনে করলেও তারা ভুল পথে এর সন্ধান করেন। অপরদিকে আধ্যাত্মিক পুরুষেরা সঠিক পথে ও অর্থপূর্ণ ভাবে এই গুণগুলির সন্ধান করেন। জ্ঞানলাভ করে বুদ্ধত্ব লাভ সম্ভব বলে তিনি মনে করতেন। দোল-পো-পা-শেস-রাব-র্গ্যাল-ম্ত্শান রত্নগোত্রবিভাগের ওপর একটি টীকাভাষ্য রচনা করেন এবং পরবর্তী সময়ে তারানাথ নামক জো-নাং ধর্মসম্প্রদায়ের এক বৌদ্ধ লামা তার মতকে সমগ্র তিব্বতে প্রচার করেন।

রাজনৈতিক অবদমনের শিকার
----------------------

তিব্বতের পরবর্তীকালের প্রধান ধর্মীয় শক্তি রূপে পরিচিত দ্গে-লুগ্স ধর্মসম্প্রদায় রাজনৈতিক ও আদর্শগত কারণে দোল-পো-পা-শেস-রাব-র্গ্যাল-ম্ত্শানের সমস্ত রচনাকে অবদমিত করে রাখে। সপ্তদশ শতাব্দীতে পঞ্চম দলাই লামার অধীনে দ্গে-লুগ্স ধর্মসম্প্রদায় তিব্বতের ক্ষমতার শীর্ষে আরোহণ করলে জো-নাং ধর্মসম্প্রদায়ের সমস্ত বৌদ্ধবিহার ও সম্পত্তি দ্গে-লুগ্স ধর্মসম্প্রদায়ের হস্তগত হয়ে পড়ে। দ্গে-লুগ্স ধর্মসম্প্রদায়ের প্রধান বিরোধী শক্তি হিসেবে পরিচিত গ্ত্সাং প্রদেশের শাসকেরা জো-নাং ধর্মসম্প্রদায়ের পৃষ্ঠপোষক ছিলেন বলে এই অবদমনের পেছনে আদর্শগত কারণের চেয়েও রাজনৈতিক উদ্দেশ্য বেশি প্রাধান্য পেয়েছিল। দ্গে-লুগ্স ধর্মসম্প্রদায়ের ভিক্ষুরা দোল-পো-পা-শেস-রাব-র্গ্যাল-ম্ত্শানের রি-ছোস-ঙ্গেস-দোন-র্গ্যা-ম্ত্শো সহ অন্যান্য রচনাগুলিকে নিষিদ্ধ বলে ঘোষণা করে দেন।

পাদটীকা
-------

1. ↑  *Absolute, Eternal True Self: Many venerable saints and scholars have argued for the Self in the past and do so in the present. Great teachers of the Tibetan Nyingma, Kagyu and Sakya schools have and do argue that such a view [i.e. the reality of an essential, deathless Self] is fundamental to the practice of the Buddhist path and the attainment of Enlightenment.*
2. ↑  *The essential feature of a Shentong interpretation of tathāgatagarbha doctrine is that the Buddha is literally within all beings as their unchanging, permanent, non-conditioned nature .... Buddha is by all [tathāgatagarbha-sutra] accounts considered to be non-conditioned, eternal, unchanging, bliss, compassion, wisdom, power, and so on. For Shentongpas [i.e. the adherents of a Shentong understanding of scripture] the fact that Buddha is* non-conditioned *means the essence of Buddha is complete with all the Buddha Qualities in a timeless sense.*
3. ↑  *... the assertion that ultimate truth, referred to by terms such as* tathāgatagarbha *(Buddha-nature),* dharmadhātu *(expanse of reality), and* dharmakāya *(buddha-body of reality), is a permanent or eternal state. Of course, statements to this effect are not unusual in certain Mahayana sutras and treatises ....For Dolpopa, all such statements in the scriptures and commentaries were of definitive meaning (*nītārtha*,* nges don*), and were to be understood literally.*
4. ↑  *Dolpopa explains that the worldling believes he has self, permanence, bliss, and purity; he sees these qualities in what does not have them. Those who are beyond the world also talk of Self, Permanence, Bliss, and Purity, but in their case it is meaningful, because they know what really has these qualities. Dolpopa remarks that just to believe this removes many veils, thus emphasising the power of faith.*
5. ↑  *... the accumulation of gnosis (*jnana*) ... burns away all the veils that have been obscuring the spiritual qualities of the buddha-body of reality (*dharmakaya*), which is eternal and spontaneously present within each living being.*
6. ↑  *Taranatha took upon himself the responsibility of causing Dolpopa's insights to once again reach a wide audience, and was determined to revive what he saw as a priceless transmission lineage in danger of being lost.*
7. ↑  *Tsong-ka-pa and his successors have been especially vehement in their objections to the views of Shay-rap-gyel-tsen, (*shes rab rgyal mthsan*, 1292-1361) and his followers. Shay-rap-gyel-tsen, an abbot of Jo-mo-nang, formulated his view in* Ocean of Definitive Meaning *(*nges don rgya mtsho*) and other writings; his followers are called Jo-nang-bas. As Ge-luk political power reached its apogee under the Fifth Dalai Lama in the seventeenth century, the Jo-nang-bas were proscribed and their monasteries and other property were completely confiscated and converted to Ge-luk use. Tibet's intersectarian conflicts were almost always driven by motives more political than "purely philosophical", indeed, the Jo-nang-bas were allies of the king of Tsang (gtsang), the main political and military adversary of Ge-luk in the first half of the seventeenth century. On the other hand, for more than two hundred years before they destroyed the Jo-nang-ba order the Ge-luk-bas had been denouncing Shay-rap-gyel-tsen's philosophy as something utterly beyond the pale of Mahāyāna Buddhism...While the immediate occasion for the persecution of Jo-nang was its defeat in a power struggle, proscription suggested itself as a penalty in the context of a long history of substantial and deeply felt philosophical differences. This hostility is reflected in the banning of Shay-rap-gyel-tsen's major books from the premises of Ge-luk monasteries more than 150 years prior to his order's extinction.*

তথ্যসূত্র
---------

1. 1 2 3 4 5 6 7 8  Stearns, Cyrus (1999). *The Buddha from Dolpo: A Study of the Life and Thought of the Tibetan Master Dolpopa Sherab Gyaltsen*, State University of New York Press. আইএসবিএন ০-৭৯১৪-৪১৯১-১ (hc); আইএসবিএন ০-৭৯১৪-৪১৯২-X (pbk).
2. 1 2 3  Stearns, Cyrus (আগস্ট ২০০৮)। "Dolpopa Sherab Gyeltsen"। *The Treasury of Lives: Biographies of Himalayan Religious Masters*। সংগ্রহের তারিখ ২০১৩-০৮-১০।
3. ↑  Jeffrey Hopkins (2006). *Mountain Doctrine: Tibet's Fundamental Treatise on Other-Emptiness and the Buddha Matrix* - by: Dolpopa, Jeffrey Hopkins, Snow Lion Publications, Hardcover, 832 Pages. আইএসবিএন ১-৫৫৯৩৯-২৩৮-X
4. ↑  Hookham, Shenpen (1999), in *Buddhism and Animals*, Dr. Tony Page, UKAVIS, London.
5. 1 2  Hookham, Shenpen (1991), *The Buddha Within: tathāgatagarbha Doctrine According to the Shentong Interpretation of the Ratnagotravibhaga*, State University of New York Press, New York.
6. ↑  Newland, Guy (1992). *The Two Truths: in the Mādhyamika Philosophy of the Ge-luk-ba Order of Tibetan Buddhism*. Ithaca, New York, USA: Snow Lion Publications. আইএসবিএন ০-৯৩৭৯৩৮-৭৯-৩.

বহিঃসংযোগ
---------

* Dolpopa on www.JonangFoundation.org
* Tibetan Buddhist Rime Institute - *Holder of Kalachakra Jonang*
* History of the Jonang Tradition - *International Kalachakra Network*
* [*স্থায়ীভাবে অকার্যকর সংযোগ*] Abstract for Gruschke, A. (2000). The Jonangpa Order - Causes for the downfall, conditions of the survival and current situation of a presumably extinct Tibetan-Buddhist School. Ninth Seminar of The International Association for Tibetan Studies
* Tibetan Buddhist Resource Center Biographical Data